 Naibu Waziri wa Wizara hiyo, Bichoum Kombo, alisema kwenye kikao cha Baraza la Wawakilishi jana wakati akijibu swali la Mwakilishi wa Kikwajuni, Nassor Salum Ali, aliyetaka kujua tatizo lililokwamisha kumaliza matengenezo ya uwanja huo.Alisema hali ya hewa na kucheleweshwa kuwekwa lami katika njia ya kukimbilia iliyokuwa ifanywe na Kampuni ya Nowes, zimekwamisha ujenzi huo.Alisema kampuni iliyopewa jukumu la ujenzi huo ilionesha kiwango cha chini cha utendaji kazi zake, hasa sehemu za magoli na sehemu ya kukaa watu mashuhuri ‘VIP’ na kwamba zitalazimika kufanywa tena.“Ujenzi wa njia ya kukimbilia unakuwa na hatua mbili, hatua ya kwanza ni kujengwa kwa lami ambayo inaitwa kitaalamu ‘Base’ na hatua ya pili ni uwekaji wa ‘tatani’ juu ya njia ya lami,” alisema. Alisema mbali na tatizo la hali ya hewa, lakini imethibitishwa kampuni hiyo haikufanya kazi zake kwa mujibu wa makubaliano.